smcproject/ml-wiki-sentences huggingface dataset:
എമണ്ടനെപ്പേടിച്ച് കപ്പലുകൾ തുറമുഖം വിട്ടു നീങ്ങാൻ തയ്യാറായില്ല.
മർച്ചന്റ് ഷിപ്പുകളുടെ ഇൻഷൂറൻസ് തുകയും ആകാശംമുട്ടെ ഉയരാൻ തുടങ്ങി.
വെറും ഒരേ ഒരു കപ്പൽ ഒട്ടു മൊത്തത്തിൽ ഇന്ത്യൻ മഹാസമുദ്രത്തെത്തന്നെ പിടിച്ചടക്കിയതു പോലുള്ള നില ബ്രിട്ടനെയും സഖ്യകക്ഷികളേയും അമ്പരപ്പിച്ചു.
ബ്രിട്ടീഷ്, ആസ്‌ട്രേലിയൻ, ഫ്രഞ്ച്, ജാപ്പനീസ്, റഷ്യൻ യുദ്ധക്കപ്പലുകൾ കൂട്ടം കൂട്ടമായി ഇന്ത്യൻ മഹാസമുദ്രത്തിൽ എമണ്ടനെ അരിച്ചുപെറുക്കി നോക്കിയെങ്കിലും ക്യാപ്ടൻ മുള്ളർ സമർത്ഥമായി അവരുടെയൊന്നും കണ്ണിൽ പെടാതെ രക്ഷപ്പെട്ടു കൊണ്ട് യാത്ര തുടരുകയായിരുന്നു.
മദ്രാസ് മുതൽ പെനാങ്ക് വരെ 1914 സെപ്റ്റംബർ 22-ാം തിയതി എമണ്ടന്റെ ആക്രമണത്തിൽ മദ്രാസ് തുറമുഖത്തിൽ നിർത്തിയിട്ടിരുന്ന ഓയിൽ ടാങ്കറുകൾ കത്തിയെരിഞ്ഞ ദൃശ്യം.
എമണ്ടന്റെ പീരങ്കിയുണ്ട വന്നു വീണ സ്ഥലത്ത് മദ്രാസ് ഹൈക്കോടതി കെട്ടിടത്തിൽ വച്ചിരിക്കുന്ന ശിലാഫലകം
1914 സെപ്റ്റംബർ 22-ാം തിയതി എമണ്ടൻ ചെന്നൈ തുറമുഖത്തിനടുത്തെത്തി.
മറിനാ ബീച്ചിൽ നിന്നും 3,000 വാര ദൂരെ സ്ഥാനമുറപ്പിച്ച എമണ്ടൻ പീരങ്കിയാക്രമണം അഴിച്ചുവിട്ടതോടെ മദ്രാസ് തുറമുഖത്ത് നിർത്തിയിട്ടിരുന്ന ബർമ്മാ ഓയിൽ കമ്പനിയുടെ ഓയിൽ ടാങ്കറുകൾ തീപ്പിടിച്ചു നശിച്ചു.
ആദ്യത്തെ 30 റൗണ്ട് പീരങ്കി വെടിയിൽ ആണ് ഈ കപ്പലുകൾ നശിച്ചത്.
മദ്രാസ് തുറമുഖത്ത് നിർത്തിയിട്ടിരുന്ന ഒരു മർച്ചന്റ് ഷിപ്പിലാണ് കൂടുതൽ ജീവഹാനി ഉണ്ടായത്.
ഗുരുതരമായി പരിക്കു പറ്റിയ കപ്പൽ യാത്രക്കാർ പിന്നീടുള്ള ദിവസങ്ങളിൽ ചികിത്സ ഫലിക്കാതെ മരണമടയുകയായിരുന്നു.
അരമണിക്കൂറിനകം മദ്രാസ് തീരത്തു നിന്നും പ്രത്യാക്രമണം തുടങ്ങിയതോടെ എമണ്ടൻ സ്ഥലം വിട്ടുവെങ്കിലും പോകുന്ന പോക്കിൽ വീണ്ടും 125 ഷെല്ലുകൾ പായിച്ചുകൊണ്ടാണ് രക്ഷപ്പെട്ടോടിയത്.
എമണ്ടന്റെ പ്രഹരശേഷി ബ്രിട്ടന്റെ ആത്മധൈര്യം ചോർത്തിക്കളഞ്ഞു.
ഈ ആക്രമണത്തെത്തുടർന്ന് ആയിരക്കണക്കിന് ആൾക്കാർ മദ്രാസ് നഗരത്തിൽ നിന്നും വിദൂര സ്ഥലങ്ങളിലേക്ക് പലായനം ചെയ്തു.
മദ്രാസിൽ നിന്നും രക്ഷപ്പെട്ടു പോയ എമണ്ടൻ നേരെ സിലോണിലേക്കാണ് (ഇന്ന് ശ്രീലങ്ക) പോയത്.
എന്നിരുന്നാലും കൊളംബോ തുറമുഖത്തെ സെർച്ച് ലൈറ്റുകളുടെ കണ്ണിൽ പെടാതിരിക്കാനായി എമണ്ടൻ അവിടെ ആക്രമണത്തിനു തുനിഞ്ഞില്ല.
ഒടുവിൽ ബ്രിട്ടീഷ് ബോംബർ വിമാനങ്ങൾ നടത്തിയ വ്യോമാക്രമണത്തിൽ എമണ്ടൻ തകർന്നു കരയടിഞ്ഞു.
അതിനു ശേഷം ജർമ്മൻ നേവി വീണ്ടും എമണ്ടൻ എന്ന പേരിൽ നാലു യുദ്ധക്കപ്പലുകൾ നിർമ്മിക്കുകയുണ്ടായി.
വിവിധ ഭാഷകളിലെ എമണ്ടൻ സ്വാധീനം
ശത്രുനിരയുടെ കണ്ണുവെട്ടിച്ച് വിജയകരമായി കടന്നാക്രമണം നടത്തി വന്ന എമണ്ടന്റെ പേര് പിന്നീട് പല ഭാഷകളിലും ഉപമയായി സ്ഥാനം പിടിച്ചിട്ടുണ്ട്.
ശ്രീലങ്കയിൽ കരയുന്ന കുട്ടികളെ പേടിപ്പിക്കാൻ അമ്മമാർ ..
എമണ്ടൻ വരുന്നു എന്ന് പറയുക പതിവാണ്.
വരുന്നതും പോകുന്നതും അറിയാത്ത രീതിയിൽ ഒളിഞ്ഞുമാറി നടക്കുന്നവരെ സൂചിപ്പിക്കുവാനാണ് തമിഴ് ഭാഷയിൽ എമണ്ടൻ എന്ന പദം ഉപയോഗിക്കുന്നത്.
അവൻ ശരിയാന എമണ്ടനാക ഇരുക്കാൻ (அவன் சரியான எம்டனாக இருக்கான்) അഥവാ അവൻ ശരിക്കും ഒരു എമണ്ടൻ തന്നെ എന്ന പ്രയോഗം തമിഴിൽ വേരൂന്നാൻ കാരണമായതും ജർമ്മനിയുടെ എമണ്ടൻ എന്ന യുദ്ധക്കപ്പൽ തന്നെ.
എമണ്ടൻ ജോലി, എമണ്ടൻ തിരക്ക്, എമണ്ടൻ നുണ എന്നു തുടങ്ങി മലയാളത്തിൽ പൊതുവേ ശക്തമായ എന്ന അർത്ഥത്തിലാണ് എമണ്ടൻ എന്ന വാക്ക് ഉപയോഗിച്ചു കാണുന്നത്.
പുറത്തേയ്ക്കുള്ള കണ്ണികൾ SMS Emden (ship, 1908) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
"ZHEMCHUG", "EMDEN" AND "SYDNEY" Archived 2008-08-28 at the Wayback Machine .
Cruisers EMDEN, Frigates EMDEN – 5 warships named EMDEN until today (in German) World War I Naval Combat Karl Friedrich Max von Müller: Captain of the Emden During World War I Archived 2008-01-16 at the Wayback Machine .
Eyewitness account of the "Battle of Cocos" Excellent Gunter Huff Model in 1/100 scale [ http://www.thehindu.com/news/cities/chennai/article3804379.ece ?
യമണ്ടൻ എന്ന പ്രയോഗത്തിന് പിന്നിൽ ഒരു യമണ്ടൻ കഥയുണ്ട് Mathrubhumi .
Retrieved 2021-02-23.
എമറാൾഡ് ദ്വീപ് (വടക്കുപടിഞ്ഞാറൻ മേഖല) ഇംഗ്ലീഷ് വിലാസം https://ml.wikipedia.org/wiki/Emerald_Isle_(Northwest_Territories)
കനേഡിയൻ ആർട്ടിക് ദ്വീപസമൂഹത്തിലെ ദ്വീപുകളിലൊന്നാണ് എമറാൾഡ്  ദ്വീപ് ( Emerald Isle ).
ക്വീൻ എലിസബെത്ത് ദ്വീപുകളിൽപ്പെട്ട പാരി ദ്വീപുകളാണിവ.
കാനഡയുടെ വടക്കുപടിഞ്ഞാറൻ മേഖലയിൽപ്പെട്ട ദ്വീപാണിത്.
ഈ ദ്വീപിനു 549 ചതുരശ്ര കിലോമീറ്റർ (212 ചതുരശ്ര മൈൽ) വിസ്തൃതിയുണ്ട്.
36 കിലോമീറ്റർ (22 മൈൽ) നീളവും 22 കിലോമീറ്റർ (14 മൈൽ) വീതിയുമാണ് ഈ ദ്വീപിനുള്ളത്.
എമ (സിനിമ)
ചിലിയൻ സംവിധായകനായ പാബ്‌ലോ ലറെയ്‌നി (Pablo Larrain)ന്റെ 2019 ലെ ചലച്ചിത്രമാണ് എമ .
ഗില്ലെർമോ കാൽഡെറോണിന്റെയും അലജാൻഡ്രോ മൊറേനോയുടെയും തിരക്കഥയിലാണ് ഈ സിനിമ.
മരിയാന ഡി ഗിരോലാമോ, ക്രിസ്റ്റ്യൻ സുവാരസ്, ഗെയ്ൽ ഗാർസിയ ബെർണൽ, പോള ജിയാനിനി, സാന്റിയാഗോ കാബ്രെറ എന്നിവരാണ് അഭിനനേതാക്കൾ.
2019 ഓഗസ്റ്റ് 30 ന് നടന്ന വെനീസ് ചലച്ചിത്രമേളയിൽ എമ ലോക പ്രീമിയർ വിഭാഗത്തിലുണ്ടായിരുന്നു.
പഠനങ്ങൾ എമ: ഉടലാളും നടനങ്ങൾ https://www.thecue.in പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് എമ ഇന്റർനെറ്റ് മൂവി ഡാറ്റാബേസിൽ Ema, official international Trailer അവലംബം ↑ ↑ https://www.thecue.in/film-review/2020/05/09/ema-a-film-by-pablo-larran-movie-review
എമിനെം ഇംഗ്ലീഷ് വിലാസം https://ml.wikipedia.org/wiki/Eminem
എമിനെം എന്ന പേരിലറിയപ്പെടുന്ന മാർഷൽ ബ്രൂസ് മാതെർസ് III (ജനനം: ഒക്ടോബർ 17 , 1972 ) ഒരു അമേരിക്കൻ റാപ്പറും റെക്കോർഡ് നിർമാതാവും ചലച്ചിത്രനടനുമാണ്.
തന്റെ രണ്ടാമെത്തെ ആൽബമായ ദ സ്ലിം ഷേഡി എൽപി -യിലൂടെ തന്നെ എമിനെം പ്രശസ്തിയിലേക്കുയർന്നു.
അതിനുശേഷമിറങ്ങിയ ദ മാർഷൽ മാതെർസ് എൽപി ചരിത്രത്തിൽ ഏറ്റവും വേഗത്തിൽ വിറ്റഴിഞ്ഞ ഹിപ് ഹോപ് ആൽബമായി.
വൻ പ്രശസ്തിയും നിരൂപകരുടെ പ്രശംസയും നേടിയ എമിനത്തിന് പല വിവാദങ്ങളേയും നേരിടേണ്ടി വന്നു.
ലോകത്തിലെ ഏറ്റവും പ്രശസ്തരായ റാപ്പർമാരിലൊരാളായി വളർന്ന ഇദ്ദേഹം നാലുവർഷത്തെ ഇടവേളക്കുശേഷം, 2009-ൽ പുതിയ ആൽബമായ റിലാപ്സ് പുറത്തിറക്കുമെന്ന് പ്രതീക്ഷിക്കപ്പെടുന്നു.
ലൂസ് യുവർസെൽഫ്,നോ‌ട്ട് അഫ്രൈഡ് മുതലായവ എമിനെമിന്റെ ലോകപ്രശസ്തമായ റാപ് ഗാനങ്ങളാണ്.
1972 oct 12 ന് മിസൗറിയിലെ St.josephൽ ആണ് മാഷാൽ ബ്രൂസ് മാത്തേർസ് III എന്ന എമിനെം ജനിച്ചത്.2000 may ൽ ആണ് എമിനെത്തിന്റെ പ്രശസ്ത മ്യൂസിക് ആൽബമായ ദ മാഷാൽ മാതേഴ്സ് എൽ.പി പുറത്തിറങിയത്.
ആദ്യ ആഴ്ചയിൽ തന്നെ 1.76 മില്ല്യൺ കോപ്പികൾ വിര്റ് ഈ ആൽബം ചരിത്രം സൃഷ്ടിച്ചു.
എമിരിറ്റസ് ഇംഗ്ലീഷ് വിലാസം https://ml.wikipedia.org/wiki/Emeritus ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2013 മാർച്ച് മുതൽ തുടരുന്നു.
വിരമിച്ച പിതാക്കന്മാരെ എമിരിറ്റിസ് എന്ന് ചേർത്തു വിളിക്കുന്നു.
അവസാനം വഹിച്ച പദവി നിലനിൽക്കും ആ പദവി എമിരിറ്റിസ് ചേർത്ത് വിളിക്കും.
അധികാരങ്ങൾ ഉണ്ടാവില്ല.
എമിറേറ്റ്സ് ചൊവ്വാ ദൌത്യം
യുഎഇയുടെ നേതൃത്വത്തിലുള്ള ശൂന്യാകാശ ഗവേഷണ പദ്ധതിയുടെ ഭാഗമായുള്ള ചൊവ്വാ ദൌത്യമാണ്.
b id="mwEw" /b ( അറബി : مشروع الإمارات لإستكشاف المريخ ‬ )  (പേജ്കള്, അറബി : مسبار الأمل ‬ , അൽ അമൽ ).
ഹോപ്പ് എന്നാണ് ഇതിൻറെ പേര്.
ഭ്രമണപഥം 20 ജൂലൈ 2020 ന് 21:58:14 UTC.
എമിറാത്തി ബഹിരാകാശ സംഘടനയായ മുഹമ്മദ് ബിൻ റാഷിദ് ബഹിരാകാശ കേന്ദ്രവും കൊളറാഡോ ബോൾഡർ സർവകലാശാല, അരിസോണ സ്റ്റേറ്റ് യൂണിവേഴ്‌സിറ്റി, കാലിഫോർണിയ യൂണിവേഴ്‌സിറ്റി, ബെർക്ക്‌ലി എന്നിവയാണ് ഇത് നിർമ്മിച്ചത് .
ദൈനംദിന, ദീർഘകാല കാലാവസ്ഥാ ചക്രങ്ങൾ , താഴ്ന്ന അന്തരീക്ഷത്തിലെ പൊടിക്കാറ്റുകൾ, ചൊവ്വയുടെ വിവിധ പ്രദേശങ്ങളിൽ കാലാവസ്ഥ എങ്ങനെ വ്യത്യാസപ്പെടുന്നു എന്നിവ അന്വേഷിക്കും.
ചൊവ്വയിലെ അന്തരീക്ഷം ബഹിരാകാശത്തേക്ക് ഹൈഡ്രജനും ഓക്സിജനും നഷ്ടപ്പെടുന്നത് എന്തുകൊണ്ടാണെന്നും ചൊവ്വയിലെ കാലാവസ്ഥാ വ്യതിയാനത്തിന് പിന്നിലെ കാരണം എന്താണെന്നുമുള്ള ശാസ്ത്രീയ ചോദ്യങ്ങൾക്ക് ഉത്തരം നൽകാൻ ഇത് ശ്രമിക്കും.
വിദേശ ഗവേഷണ സ്ഥാപനങ്ങളുമായി സഹകരിച്ച് എമിറാത്തി എഞ്ചിനീയർമാരുടെ ഒരു സംഘമാണ് ഈ ദൗത്യം നിർവഹിക്കുന്നത്, യുഎഇയിലെ വിജ്ഞാനാധിഷ്ഠിത സമ്പദ്‌വ്യവസ്ഥയിലേക്കുള്ള സംഭാവനയാണിത്.
പ്രതീക്ഷ 2021 ഫെബ്രുവരിയിൽ ചൊവ്വയിലെത്തും.
2014 ജൂലൈയിൽ യുണൈറ്റഡ് അറബ് എമിറേറ്റ്സ് പ്രസിഡന്റ് ഷെയ്ഖ് ഖലീഫ ബിൻ സായിദ് അൽ നഹ്യാൻ ഈ ദൗത്യം പ്രഖ്യാപിച്ചു, എമിറാത്തി എഞ്ചിനീയർമാരുടെ കഴിവുകൾ സമ്പുഷ്ടമാക്കുന്നതിനും ചൊവ്വയിലെ അന്തരീക്ഷത്തെക്കുറിച്ചുള്ള മനുഷ്യവിജ്ഞാനം വർദ്ധിപ്പിക്കുന്നതിനും ലക്ഷ്യമിട്ടാണ് ഇത്.
പേടകം ഓർബിറ്റർ ഒരു ആണ് ചൊവ്വാ ദൗത്യം പഠിക്കാൻ ചൊവ്വയുടെ അന്തരീക്ഷത്തിൽ ആൻഡ് കാലാവസ്ഥാ നിർമ്മിച്ച മുഹമ്മദ് ബിൻ റാഷിദ് സ്പേസ് സെന്റർ, യൂണിവേഴ്സിറ്റി കൊളറാഡോ Boulder, അരിസോണ സ്റ്റേറ്റ് യൂണിവേഴ്സിറ്റി, ഒപ്പം കാലിഫോർണിയ യൂണിവേഴ്സിറ്റി .
2020 ജൂലൈയിൽ ജപ്പാനിൽ നിന്ന് ഹോപ്പ് അന്വേഷണം ആരംഭിച്ചു, ചൊവ്വയിലെത്താൻ ഏഴുമാസമെടുക്കും.
ഇത് വിജയിക്കുകയാണെങ്കിൽ, ഏത് പശ്ചിമേഷ്യൻ, അറബ് അല്ലെങ്കിൽ മുസ്ലീം ഭൂരിപക്ഷ രാജ്യങ്ങളുടെയും ചൊവ്വയിലേക്കുള്ള ആദ്യ ദൗത്യമാണിത്.
ബഹിരാകാശ പേടകം പ്രതീക്ഷിക്കുന്നു ഇതും കാണുക കുറിപ്പുകൾ പരാമർശങ്ങൾ ബാഹ്യ ലിങ്കുകൾ ഔദ്യോഗിക വെബ്സൈറ്റ് Official video (05:51) - Emirate Mars Mission യൂട്യൂബിൽ https://www.stromlap.in/uae-ready-for-first-mars-mission-next-month-the-vehicle-will-fly-from-japan/ Archived 2020-07-04 at the Wayback Machine .
എമ ഹോഗ് ഇംഗ്ലീഷ് വിലാസം https://ml.wikipedia.org/wiki/Ima_Hogg എമ ഹോഗ്, ca.
ടെക്സസിലെ പ്രഥമ വനിതയെന്നറിയപ്പെട്ടിരുന്ന മനുഷ്യസ്‌നേഹിയും കലാവസ്തുക്കളുടെ സംരക്ഷകയും ആയിരുന്നു എമ ഹോഗ് (Ima Hogg) (ജൂലൈ  10, 1882 – ആഗസ്റ്റ്‌ 19, 1975).
ഇരുപതാം നൂറ്റാണ്ടിൽ ടെക്സസ് നഗരത്തിൽ ഏറ്റവും കൂടുതൽ ബഹുമാനിക്കപ്പെടുന്ന വനിതയായി എമ ഹോഗിനെ ചരിത്രം കാണുന്നു.
പിക്കാസോ , ക്ലീ, മാറ്റിസേ തുടങ്ങിയവരുടെ സൃഷ്ടികൾ ഇവരുടെ ശേഖരത്തിൽ കാണാം.
ഹൂസ്റ്റണിലെ മ്യൂസിയത്തിലേക്ക് അവർ നിരവധി സൃഷ്ടികൾ സംഭാവന  ചെയ്തിരുന്നു.
നിരവധി പുരാവസ്തു ശേഖരങ്ങൾ പുനരുദ്ധരിക്കുന്നതിലും ഇവർ ശ്രദ്ധ ചെലുത്തി.
ഓഡ് ബ്ലെഗൻ സ്വിൻഡ്‌ലാൻഡ് ഇംഗ്ലീഷ് വിലാസം https://ml.wikipedia.org/wiki/Aud_Blegen_Svindland
ഓഡ് ബ്ലെഗൻ സ്വിൻഡ്‌ലാൻഡ് (ജീവിതകാലം: 10 ജൂൺ 1928 - 1 ജനുവരി 2019) ഒരു നോർവീജിയൻ ഫിസിഷ്യനും സ്ത്രീകളുടെ അവകാശ പ്രവർത്തകയുമായിരുന്നു.
തൊഴിൽപരമായ ആരോഗ്യത്തിന് ഒരു ഇന്റർ ഡിസിപ്ലിനറി സമീപനം വികസിപ്പിച്ചെടുക്കുന്നതിലും പുനരുൽപാദനവുമായി ബന്ധപ്പെട്ട നിയമങ്ങളിലുള്ള അവളുടെ പ്രവർത്തനത്തങ്ങളുടേയും പേരിൽ അവൾ അറിയപ്പെടുന്നു.
1970 കളിലും 1980 കളിലും നോർവേയിലെ ആരോഗ്യ നിയമനിർമ്മാണത്തിലെ മുൻനിര വ്യക്തികളിൽ ഒരാളായിരുന്നു അവർ.
1928 ജൂൺ 10 ന് നോർവേയിലെ വെസ്‌ട്രെ ടോട്ടനിൽ പെട്ര (മുമ്പ്, ക്വിക്‌സ്റ്റാഡ്), പെഗാർ ബ്ലെഗൻ ദമ്പതികളുടെ മകളായി ഓഡ് കെജെല്ലോഗ് ബ്ലെഗൻ ജനിച്ചു.
അവലംബം ↑ Aftenposten 2019 , പുറം.
sfn error: no target: CITEREFAftenposten2019 ( help ) ↑ Steenstrup 1973 , പുറം.
sfn error: no target: CITEREFSteenstrup1973 ( help )
ഓഡ്രി ഡാൽട്ടൺ ഇംഗ്ലീഷ് വിലാസം https://ml.wikipedia.org/wiki/Audrey_Dalton
ഓഡ്രി ഡാൽട്ടൺ (ജനനം: 21 ജനുവരി 1934) ഒരു ഐറിഷ് ടെലിവിഷൻ, ചലച്ചിത്ര അഭിനേത്രിയാണ്.
ഒന്നാം ലോകമഹായുദ്ധത്തിൽ ബ്രിട്ടീഷുകാർക്ക് വേണ്ടി പോരാടിയെങ്കിലും ഐറിഷ് റിപ്പബ്ലിക്കൻ ആർമിയിൽ ചേരുകയും ഐറിഷ് ആഭ്യന്തര യുദ്ധത്തിൽ ഉടമ്പടി അനുകൂല പക്ഷക്കാരനുമായിരുന്ന ഒരു ഐറിഷ് പട്ടാളക്കാരനും ചലച്ചിത്ര നിർമ്മാതാവുമായിരുന്ന എമ്മെറ്റ് ഡാൽട്ടന്റെ (1898–1978) പുത്രിയായി ഡബ്ലിനിലാണ് ഓഡ്രി ഡാൽട്ടൺ ജനിച്ചത്.
ഡബ്ലിനിലെ സേക്രഡ് ഹാർട്ട് കോൺവന്റിൽ വിദ്യാഭ്യാസം ചെയ്തു.
കുടുംബം ലണ്ടനിലേക്ക് മാറിയശേഷം റോയൽ അക്കാദമി ഓഫ് ഡ്രാമാറ്റിക് ആർട്ടിൽ (RADA) അഭിനയം പഠിച്ചു.
1952 മാർച്ച് 17 ന് അവർ അമേരിക്കയിലേക്ക് താമസം മാറി.
1953-ൽ കാലിഫോർണിയയിലെ ലോസ് ആൾട്ടോസിലെ UCLA വിദ്യാർത്ഥിയും ബാസ്‌ക്കറ്റ്ബോൾ കളിക്കാരനും പിന്നീട് ടിവി എക്സിക്യൂട്ടീവ്, അസിസ്റ്റന്റ് ഡയറക്ടർ എന്നീ നിലകളിൽ പ്രവർത്തിച്ച വ്യക്തിയുമായ ജെയിംസ് എച്ച്. ബ്രൌണിനെ രഹസ്യമായി വിവാഹം കഴിച്ചു.
1977 ൽ 25 വർഷത്തെ ദാമ്പത്യത്തിനുശേഷം തന്റെ നാല് കുട്ടികളുടെ പിതാവായ ബ്രൌണിനെ വിവാഹമോചനം ചെയ്യുകയും 1979 ൽ എഞ്ചിനീയറായ റോഡ് എഫ്. സിമെൻസിനെ വിവാഹം കഴിക്കുകയും ചെയ്തു.
അഭിനയരംഗം (ടെവിവിഷൻ, സിനിമ എന്നിവ) മൈ കസിൻ റേച്ചൽ (1952) : ലൂയിസെ കെൻഡാൽ ദ ഗേൾസ് ഓഫ് പ്ലഷർ ഐലന്റ് (1953) : ഹെസ്റ്റെർ ഹല്യാർഡ് ടൈറ്റാനിക് (1953) : ആനറ്റ് സ്റ്റർജസ് കാസനോവാസ് ബിഗ് നൈറ്റ് (1954) : എലേന ഡി ഗാംബെറ്റ ഡ്രം ബീറ്റ് (1954/I) : നാൻസ് മീക്ക് ദ പ്രൊഡിഗൽ (1955) : റൂത്ത് കൺഫെഷൻ (1955) : Louise Nelson ദ 20ത് സെഞ്ചുറി-ഫോക്സ് അവർ (1956, TV പരമ്പര) : Carey Rydal ഹോൾഡ് ബാക് ദ നൈറ്റ് (1956) : Kitty ദ മോൺസ്റ്റർ ദാറ്റ് ചലഞ്ച്ഡ് ദ വേൾഡ് (1957) : Gail MacKenzie ലക്സ് വീഡിയോ തീയേറ്റർ (1956-1957, TV പരമ്പര) : Jean / Barbara / Romo ദ ബോബ് കമ്മിംഗ്സ് ഷോ (1957, TV പരമ്പര) : റിത തണ്ടറിംഗ് ജെറ്റ്സ് (1958) : സൂസൻ ബ്ലയർ ദ മില്ല്യണർ (1958, TV പരമ്പര) : എല്ലെൻ കറി മാൻ വിത് എ ക്യാമറ (1958, TV പരമ്പര) : ഷാരൻ റോജേർസ് സെപ്പറേറ്റ് ടേബിൾസ് (1958) : ജീൻ ഡിസ്നിലാന്റ് (1959, TV പരമ്പര) : മിസിസ്.
കണ്ണിംഗ്ഹാം ലോൺ ടെക്സൻ (1959) : സൂസൻ ഹാർവി ദിസ് അദർ ഏഡൻ (1959) : മേരി മക്റോർറ്റി ത്രില്ലർ (November 22, 1960, TV Series) : Norine in "The Prediction" ഡാന്റെ (1961, TV പരമ്പര) : ഹാസെൽ കെന്നികട്ട് ദ അക്വാനോട്ട്സ് (1961, TV പരമ്പര) : സിൽവിയ ജർജെൻ ദ ടാബ് ഹണ്ടർ ഷോ (1961, TV പരമ്പര) : ഏരിയൽ ഇവാൻസ് നാഷണൽ വെൽവറ്റ് (1961, TV പരമ്പര) : ഫിയോണ മൽക്കാഹെ ബാറ്റ് മാസ്റ്റർസൺ (1958–1961, TV പരമ്പര) : കാലി അർമിറ്റേജ് / അബി ചാൻസലർ / അബിഗയ്ൽ ഫെദർ ലോക്ക്-അപ് (1961, TV പരമ്പര) : സൂസൻ കാർട്ടർ മൈക്കേൾ ഷെയ്ൻ (1961, TV പരമ്പര) : പാറ്റ് മാർഷൽ ബ്രിംഗിംഗ് അപ് ബഡ്ഡി (1961, TV പരമ്പര) : മേരി ബെത് ഡാവെൻപോർട്ട് / ആമി ഡാവെൻപോർട്ട് വിസ്പറിംഗ് സ്മിത് (1961, TV Series) : ഏപ്രിൽ ഫാൻഷോ മി. സാർഡോണികസ് (1961) : Baroness Maude Sardonicus ദ ഇൻവെസ്റ്റിഗേറ്റേർസ് (1961, TV Series) : കോൺസ്റ്റേൻ മൊറെനോ പെറി മാസൻ (1961, TV പരമ്പര) : കെയ്റ്റ് ഈസ്റ്റ്മാൻ ചെക്ക്മേറ്റ് (1961, TV പരമ്പര) : ആൻ മൈൽസ് കിംഗ് ഓഫ് ഡയമണ്ട്സ് (1962, TV പരമ്പര) : ലോള ഹെയ്സ് ബൊനാൻസ (1962, TV പരമ്പര) : Melinda Banning ത്രില്ലർ (1960–1962, TV പരമ്പര) : Meg O'Danagh Wheeler / Nesta Roberts / Norine Burton ക്രാഫ്റ്റ് മിസ്റ്ററി തീയേറ്റർ (1962, TV പരമ്പര) : Marion റിപ്കോർഡ് (1962, TV Series) : Janice Dean ഗൺസ്മോക്ക് (1963, TV പരമ്പര) : ലാവിനിയ ഡെത്ത് വാലി ഡേസ് (1963, TV പരമ്പര) ഛ മേരി ഓ'കോന്നെൽ The Wide Country (1963, TV പരമ്പര) : നാൻസി കിഡ്വേൽ ദ ഡക്കോട്ടാസ് (1963, TV പരമ്പര) : റോണി കെയ്ൻ ടെമ്പിൾ ഹൂസ്റ്റൺ (1963, TV പരമ്പര) : ആമി ഹാർട്ട് ഡോ. കിൽഡേർ (1964, TV പരമ്പര) : Jo Grant വാഗൺ ട്രെയിൻ (1958–1964, TV പരമ്പര) : Danna Bannon / Lola Medina / Nancy Bigelow / Mary Naughton / Laura Grady / Harriet Field കിറ്റൺ വിത് എ വിപ് (1964) : വിർജീനിയ സ്ട്രാറ്റൺ ദ ബൌണ്ടി കില്ലർ (1965) : കരോൾ റിഡ്ജ്വേ വോയേജ് ടു ദ ബോട്ടം ഓഫ് ദ സീ (1965, TV Series) : ലിഡിയ പാരിഷ് ലാറെഡോ (1965, TV പരമ്പര) : ആലിസ് Coverly ദ ബിഗ് വാലി (1965–1966, TV Series) : ആമി / ആൻ ഇൻസൈറ്റ് (1966, TV പരമ്പര) ദ വൈൽഡ് വൈൽഡ് വെസ്റ്റ് (1966, TV പരമ്പര) : വേദ സിംഗ് ദ ഗേൾ ഫ്രം U.N.C.L.E. (1966, TV പരമ്പര) as Mrs. Wainright ഡ്രാഗ്നെറ്റ് 1967 (1967, TV Series) : പട്രീഷ്യ ഫിൽമോർ മി ആന്റ് ബെൻജി (1967, TV Movie) : റൂത്ത് ഫാമില അഫയർ (1967, TV പരമ്പര) : മിസിസ്.
തോംപ്സൺ പോലിസ് വുമൺ (1974–1978, TV പരമ്പര) : മിസിസ്.
ഹണ്ടർ / റോസ് ഹെസ് (final appearance) അവലംബം ↑ ↑ ഇന്റർനെറ്റ് മൂവി ഡാറ്റാബേസിൽ നിന്ന് ഓഡ്രി ഡാൽട്ടൺ ↑
ഓഡിൻ പർവ്വതം
ഓഡിൻ പർവ്വതം കാനഡയിലെ നുനാവട്ടിലെ ക്വുക്കിഖ്ട്ടാലുക്കിലുള്ള ഒരു പർവതമാണ്.
പാങ്‌നിർതുങ്ങിന് ഏകദേശം 46 കിലോമീറ്റർ (29 മൈൽ) വടക്കും അസ്‌ഗാർഡ് പർവതത്തിന് തെക്കുമായി അക്ഷയുക് ചുരത്തോട് ചേർന്ന് ഔയുയിട്ടക്ക് ദേശീയോദ്യാനത്തിലാണ് ഇത് സ്ഥിതി ചെയ്യുന്നത്.
ബാഫിൻ ദ്വീപിലെ ഏറ്റവും ഉയരം കൂടിയ പർവ്വതമാണ് ഓഡിൻ പർവ്വതം.
ബാഫിൻ പർവതനിരകളിലെ ഏറ്റവും ഉയരം കൂടിയ പർവതവും ആർട്ടിക് കോർഡില്ലേറയിലെ അഞ്ചാമത്തെ ഉയരവും കൂടിയ പർവതവുമാണ് ഓഡിൻ.
ഓഡോൻ വൺ ഹൊർവത് ഇംഗ്ലീഷ് വിലാസം https://ml.wikipedia.org/wiki/%C3%96d%C3%B6n_von_Horv%C3%A1th
എഡ്മണ്ട് ജോസഫ് വോൺ ഹോർവാത്ത് (9 December 1901 Sušak, Rijeka, then in Austria–Hungary, now in Croatia – 1 June 1938 Paris) ഒരു ജർമ്മൻ-എഴുത്തുകാരനും ഓസ്ട്രോ-ഹംഗേറിയൻ-ജനിച്ച നാടകകൃത്തും നോവലിസ്റ്റും ആയിരുന്നു.
തന്റെ ആദ്യനാമത്തിന്റെ ഹങ്കേറിയൻ പതിപ്പായ ഓഡോൻ വൺ ഹൊർവത് അദ്ദേഹം തിരഞ്ഞെടുക്കുകയും അത് പ്രസിദ്ധീകരിക്കുകയും ചെയ്തു.
സ്ലാവോണിയയിൽ നിന്നുള്ള ഹംഗേറിയൻ വംശജനായ ഒരു ഓസ്ട്രിയ-ഹംഗേറിയൻ നയതന്ത്രജ്ഞനായ എഡ്മണ്ട് (Ödön) ജോസ്ഫ് ഹോർവാറ്റ്, മരിയ ലുലു ഹർമിൻ (പ്രെന്താൽ) ഹോർവാട്ട്, എന്നിവരുടെ മൂത്ത പുത്രനായിരുന്നു ഹോർവാത്ത്.
ആസ്ട്രോ-ഹംഗേറിയൻ സൈനിക കുടുംബത്തിൽ നിന്നുള്ളയാളായിരുന്നു അദ്ദേഹം.
1908 മുതൽ അദ്ദേഹം ബുഡാപെസ്റ്റിലെ പ്രാഥമിക വിദ്യാലയത്തിലും പിന്നീട് റാക്കാസിയാനത്തിലും പഠിച്ചു.
അവിടെ ഹംഗേറിയൻ ഭാഷയിൽ വിദ്യാഭ്യാസം നേടി.
1909-ൽ, അദ്ദേഹത്തിന്റെ പിതാവിന് ഉന്നതപദവി നൽകുകയും (ജർമ്മൻ ഭാഷയിൽ "വോൺ" എന്ന മുൻ‌ഗണനയും ഹംഗേറിയൻ ഭാഷയിൽ അവസാന പേരിന്റെ അവസാനത്തിൽ ഒരു "എച്ച്" ഉം സൂചിപ്പിച്ചിരിക്കുന്നു) ഏല്പിക്കപ്പെട്ട ചുമതല നിർവ്വഹിക്കുന്നതിനായി മ്യൂണിക്കിലേക്ക് നിയോഗിക്കുകയും ചെയ്തു.
എന്നാൽ ആഡനും അമ്മയും അദ്ദേഹത്തോടൊപ്പം ഉണ്ടായിരുന്നില്ല.
ചെറുപ്പക്കാരനായ ഹോർവത്ത് പ്രസ്ബർഗിലെയും വിയന്നയിലെയും ഹൈസ്കൂളിൽ ചേർന്നു.
അവിടെ അദ്ദേഹത്തെ ജർമ്മൻ ഭാഷ പഠിപ്പിച്ചു - ഇത് അദ്ദേഹത്തിന്റെ മാതൃഭാഷയായിരുന്നില്ല - 1913 മുതൽ, അവിടെ മാതാപിതാക്കളുമായി വീണ്ടും ചേരുന്നതിന് മുമ്പ് അദ്ദേഹം തന്റെ മാതുര (ഹൈസ്കൂൾ ഡിപ്ലോമ) നേടി.
മുർനൗ, 1919 മുതൽ മ്യൂണിക്കിലെ ലുഡ്വിഗ് മാക്സിമിലിയൻസ് സർവകലാശാലയിൽ പഠിക്കുന്നു പിന്നീടുള്ള ജീവിതവും മരണവും
1920 മുതൽ അദ്ദേഹം ഒരു വിദ്യാർത്ഥിയായിരിക്കുമ്പോൾ തന്നെ എഴുതിത്തുടങ്ങി.
1922 ന്റെ തുടക്കത്തിൽ ബിരുദമില്ലാതെ യൂണിവേഴ്സിറ്റി വിട്ട് അദ്ദേഹം ബെർലിനിലേക്ക് മാറി.
പിന്നീട് സാൽസ്ബർഗിലും അപ്പർ ബവേറിയയിലെ മർനൗവിലും സ്റ്റാഫെൽസിയിലും താമസിച്ചു.
1931 ൽ ക്ലൈസ്റ്റ് സമ്മാനം എറിക് റെഗറിനൊപ്പം അദ്ദേഹത്തിന് ലഭിച്ചു.
1933 ൽ ജർമ്മനിയിലെ നാസി ഭരണത്തിന്റെ തുടക്കത്തിൽ അദ്ദേഹം വിയന്നയിലേക്ക് താമസം മാറ്റി.
1938 ൽ ജർമ്മനിയുമായുള്ള ഓസ്ട്രിയയുടെ അൻച്ലസിനെ പിന്തുടർന്ന് ഹോർവത്ത് പാരീസിലേക്ക് കുടിയേറി.
1938 ജൂണിൽ തിയറ്റർ മാരിഗ്നിയുടെ എതിർവശത്ത് പാരീസിലെ ചാംപ്സ്-എലിസീസിൽ ഇടിമിന്നലിൽ മരത്തിൽ നിന്ന് വീണ ശാഖയിൽ തട്ടി ആഡൻ വോൺ ഹോർവത്ത് കൊല്ലപ്പെട്ടു.
വിരോധാഭാസമെന്നു പറയട്ടെ, കുറച്ച് ദിവസങ്ങൾക്ക് മുമ്പ് വോൺ ഹോർവത്ത് ഒരു സുഹൃത്തിനോട് പറഞ്ഞു: "ഞാൻ നാസികളെ ഭയപ്പെടുന്നില്ല ... ഒരാൾക്ക് ഭയപ്പെടാൻ കഴിയുന്ന മോശമായ കാര്യങ്ങളുണ്ട്, എന്തുകൊണ്ടെന്ന് അറിയാതെ ഒരാൾ ഭയപ്പെടുന്ന കാര്യങ്ങൾ. ഉദാഹരണത്തിന്, ഞാൻ തെരുവുകളെ ഭയപ്പെടുന്നു. റോഡുകൾ ഒന്നിനോട് ശത്രുത പുലർത്താം, നശിപ്പിക്കാം ഒന്ന്. തെരുവുകൾ എന്നെ ഭയപ്പെടുത്തുന്നു. "
കുറച്ച് വർഷങ്ങൾക്ക് മുമ്പ്, വോൺ ഹോർവത്ത് മിന്നലിനെക്കുറിച്ച് കവിത എഴുതി: "അതെ, ഇടി, അതിന് ചെയ്യാൻ കഴിയും. ഇടിത്തീയും കൊടുങ്കാറ്റും, ഭീകരതയും നാശവും."
വടക്കൻ പാരീസിലെ സെന്റ്  ഔയൻ സെമിത്തേരിയിൽ ആഡൻ വോൺ ഹോർവത്തിനെ സംസ്കരിച്ചു.
1988-ൽ, അദ്ദേഹത്തിന്റെ മരണത്തിന്റെ അമ്പതാം വാർഷികത്തിൽ, അദ്ദേഹത്തിന്റെ ഭൗതികാവശിഷ്ടങ്ങൾ വിയന്നയിലേക്ക് മാറ്റുകയും ഹീലിഗെൻസ്റ്റോഡർ ഫ്രീഡ്‌ഹോഫിൽ പുനഃസ്ഥാപിക്കുകയും ചെയ്തു.
Balme, Christopher B., The Reformation of Comedy Genre Critique in the Comedies of Odon von Horvath University of Otago, Dunedin 1985 ISBN 0-9597650-2-6
ഓഡ്രി അസോലെ
2017 മുതൽ യുനെസ്‌കോയുടെ മേധാവിയാണ് ഫ്രഞ്ച് രാഷ്ട്രീയ പ്രവർത്തകയായ ഓഡ്രി അസോലേ .
2016 മുതൽ 2017 വരെ ഫ്രഞ്ച് പ്രധാനമന്ത്രി മാനുവൽ വാൾസിന്റെ സർക്കാരിൽ സാംസ്കാരിക മന്ത്രിയായിരുന്നു.
ഒരു  മൊറോക്കൻ ജൂത കുടുംബത്തിൽ La Celle-Saint-Cloud എന്ന സ്ഥലത്താണ് അസോലെ ജനിച്ചത്.
മൊറോക്കോയിലെ മുഹമ്മദ് ആറാമൻ രാജാവിന്റെ നിലവിലെ ഉപദേശകനായ അവരുടെ പിതാവ് ആന്ദ്രേ അസോലേ, മുമ്പ് 1991 മുതൽ 1999 വരെ അദ്ദേഹത്തിന്റെ മുൻഗാമിയായ ഹസ്സൻ രണ്ടാമൻ രാജാവിന്റെ ഉപദേശകനായി സേവനമനുഷ്ടിച്ചിരുന്നു.
അവരുടെ  അമ്മ കാറ്റിയ അസോലെ ഒരു മൊറോക്കൻ എഴുത്തുകാരിയാണ്.
2017-ൽ, ഐറിന ബൊക്കോവയുടെ പിൻഗാമിയായി യുനെസ്‌കോയുടെ ഡയറക്ടർ ജനറലാകാൻ ശ്രമിക്കുന്ന ഒമ്പത് സ്ഥാനാർത്ഥികളിൽ ഒരാളായിരുന്നു അസോലെ.
ഹമദ് ബിൻ അബ്ദുൽ അസീസ് അൽ കവാരിക്കെതിരായ അവസാന റൗണ്ടിൽ, അവർ യുനെസ്കോയുടെ ഡയറക്ടർ ജനറലായി തിരഞ്ഞെടുക്കപ്പെട്ടു.
അവളുടെ സ്ഥാനാർത്ഥിത്വം 2017 നവംബർ 10-ന് യുനെസ്കോയുടെ പൊതുസഭയിൽ അംഗീകാരത്തിനായി അവതരിപ്പിച്ചു.
2021-ൽ, അസോലെ രണ്ടാമത്തെ തവണയും തിരഞ്ഞെടുക്കപ്പെട്ടു.
2023 മുതൽ, കെർസ്റ്റി കൽജുലൈഡും പോള-മേ വീക്കസും സഹ-അധ്യക്ഷനായ അദ്ധ്യാപക പ്രൊഫഷനിലെ യുണൈറ്റഡ് നേഷൻസ് ഹൈ-ലെവൽ പാനലിലെ എക്‌സ്-ഓഫീഷ്യോ അംഗമാണ് അസോലെ.
അവലംബം പുറത്തേക്കുള്ള കണ്ണികൾ Audrey Azoulay's website as Candidate for Director-General for UNESCO
ഓഡിറ്റിങ് ഇംഗ്ലീഷ് വിലാസം https://ml.wikipedia.org/wiki/Audit
തീർത്തും സ്വതന്ത്രനും യോഗ്യനുമായ ഒരു വ്യക്തി ഒരു സ്ഥാപനത്തിന്റെയോ സംഗതിയുടേയോ പ്രത്യക്ഷാവസ്ഥ, ആസൂത്രിതമായി ശേഖരിക്കുകയും പരിശോധിക്കുകയും ചെയ്ത ചില തെളിവുകളുടെ അടിസ്ഥാനത്തിലൂടെ വ്യക്തമാക്കപ്പെട്ട ഒരു കൂട്ടം പ്രമാണങ്ങളോട്‌ എത്രമാത്രം അനുരൂപമാക്കപ്പെട്ടിട്ടുണ്ട്‌ എന്ന് നിർണ്ണയിക്കുകയും, അതുമായി ബന്ധപ്പെട്ട്‌ ഒരു അഭിപ്രായം രേഖപ്പെടുത്തുകയും ചെയ്യുന്ന വ്യവസ്ഥിതമായ ഒരു പ്രക്രിയായാണ്‌ ഓഡിറ്റിങ്ങിനെ നിർ‌വചിച്ചിട്ടുള്ളത്.
ധനകാര്യ ഓഡിറ്റ്‌
പ്രധാനമായും ഒരു സ്ഥാപനത്തിന്റെ ധനകാര്യ പ്രവർത്തങ്ങളാണ്‌ ധനകാര്യ ഓഡിറ്റിൽ പരിശോധിക്കപ്പെടുന്നത് സ്റ്റാറ്റുറ്ററി ഓഡിറ്റർമാരും ഇന്റേണൽ ഓഡിറ്റർമാരും
സ്റ്റാറ്റുറ്ററി ഓഡിറ്റർമാർ പേരു സൂചിപ്പിക്കും പോലെ തന്നെ നിലവിലുള്ള ഒരു നിയമത്താൽ സ്ഥാപനങ്ങളിൽ ഓഡിറ്റ് നടത്താൻ നിശ്ചയിക്കപ്പെടുന്നവരാണ്‌‌.
ഇവർ ഓഡിറ്റ് നടത്തുന്ന സ്ഥാപനത്തിന്റെ അധികാരത്തിനു പുറത്തുള്ളവരും സർക്കാരിന്റെ പ്രതിപുരുഷന്മാരായി പ്രവർത്തിക്കുന്നവരും നിയമത്താൽ തന്നെ  നിശ്ചക്കപ്പെട്ട യോഗ്യതയുള്ളവരുമായിരിക്കും.
ഒരു സ്ഥാപനത്തിലെ അഭ്യന്തര ഓഡിറ്റർമാരാണ്‌ ഇന്റേണൽ ഓഡിറ്റർമാർ.
ഇവർ ആ സ്ഥാപനത്തിലെ തന്നെ ജോലിക്കാരോ സ്ഥാപനവുമായി കരാറിലേർപ്പെട്ടിരിക്കുന്ന ഓഡിറ്റ് പ്രൊഫഷണൽസോ ആകാം.
സ്ഥാപനത്തിലെ അഭ്യന്തര പ്രവർത്തനങ്ങൾ പരിശോധിക്കുകയും സ്ഥാപനത്തിന്റെ അഭ്യന്തര ചട്ടങ്ങളുമായി താരതമ്യപ്പെടുത്തി വ്യതിയാനങ്ങൾ മാനേജ്മെന്റ്റിനു റിപ്പോർട്ടു ചെയ്യുകയുമാണ് ഇവരുടെ പ്രധാന കർത്തവ്യം.
ഓഡിറ്റ് റിപ്പോട്ട്
ഓഡിറ്റിങ്ങിനു ശേഷം സ്ഥാപന നേതൃത്വത്തിനോ സ്ഥാപനമേധാവിക്കോ സർക്കാരിനോ സമർപ്പിക്കുന്ന റിപ്പോർട്ടാണ് ഓഡിറ്റ് റിപ്പോർട്ട്.
ഓഡിറ്റിങ്ങിൽ സ്ഥാപന സംവിധാനത്തിൽ ദൃശ്യമായ ദഔർബല്യങ്ങൾ റിപ്പോർട്ടിൽ ഉദാഹരണ സഹിതം വ്യക്തമാക്കുന്നു.
ധനകാര്യ ഓഡിറ്റ് ഭാരതത്തിൽ
ഭാരതത്തിൽ ധനകാര്യ ഓഡിറ്റ് ചാർട്ടേഡ് അക്കൌണ്ടന്റുമാരിൽ നിക്ഷിപ്തമാണ്.
ചാർട്ടേഡ് അക്കൌണ്ടന്റ്സ് നിയമം, കമ്പനി നിയമം എന്നിവ പ്രകാരം സ്റ്റാറ്റുറ്ററി ഓഡിറ്റ് റിപ്പോർട്ടിൽ ഒപ്പിടാനുള്ള അധികാരം ഇവർക്കു മാത്രമാണ്.
നാല്പതു ലക്ഷത്തിനുമുകളിൽ വിറ്റുവരവുള്ള സ്ഥാപനങ്ങളുടെ നികുതി ഓഡിറ്റ് നടത്തേണ്ടതും ചാർട്ടേഡ് അക്കൌണ്ടന്റുമാരാണ്.
ഇൻസ്റ്റിട്യൂട്ട് ഓഫ് ചാർട്ടേഡ് അക്കൗണ്ടന്റ്സ് ഓഫ് ഇൻഡ്യ കാലാകാലങ്ങളിൽ പരിഷ്ക്കരിച്ചിറക്കുന്ന അക്കൗണ്ടിങ്ങ് മാനദണ്ഡങ്ങളെയും ഓഡിറ്റിങ്ങ് അഷ്വറൻസ് മാനദണ്ഡങ്ങളെയും അടിസ്ഥാനമാക്കിയാണ്‌ ധനകാര്യ ഓഡിറ്റ് നടത്തുന്നത്.
കം‌പ്ട്രോളർ ആൻഡ് ഓഡിറ്റ് ജെനറൽ
ഓഡെറ്റ് അന്നബിൾ ഇംഗ്ലീഷ് വിലാസം https://ml.wikipedia.org/wiki/Odette_Annable
ഓഡെറ്റ് ജൂലിയറ്റ് അന്നബിൾ (മുമ്പ്, യസ്റ്റ്മാൻ; ജനനം: മെയ് 10, 1985) ഒരു അമേരിക്കൻ അഭിനേത്രിയും മോഡലുമാണ്.
ഫോക്സ് മെഡിക്കൽ നാടക പരമ്പരയായ ഹൌസിലെ ഡോ. ജെസീക്ക ആഡംസ്, ക്ലോവർഫീൽഡ് എന്ന ചിത്രത്തിലെ ബെത്ത് മക്കിന്റൈർ, ഒക്ടോബർ റോഡ് എന്ന എബിസി നാടക പരമ്പരയിലെ ഓബ്രി ഡയസ്, സൂപ്പർഗേൾ എന്ന പരമ്പരയിലെ സാമന്ത ഏരിയാസ് /റെയ്ൻ തുടങ്ങിയ ചലച്ചിത്രങ്ങളിലേയും ടെലിവിഷൻ പരമ്പരകളിലേയും വിവിധ വേഷങ്ങളിലൂടെയാണ് അവർ അറിയപ്പെടുന്നത്.
കാലിഫോർണിയയിലെ ലോസ് ഏഞ്ചൽസിൽ ഒരു കൊളംബിയൻ പിതാവിന്റേയും ക്യൂബൻ മാതാവിന്റേയും പുത്രിയായി ഓഡെറ്റ് ജൂലിയറ്റ് അന്നബിൾ ജനിച്ചു.
കാലിഫോർണിയയിലെ റിവർസൈഡിലുള്ള വുഡ്‌ക്രസ്റ്റ് ക്രിസ്ത്യൻ ഹൈസ്‌കൂളിൽ നിന്ന് അവർ ബിരുദം നേടി.
അഞ്ചാം വയസ്സിൽ കിന്റർഗാർട്ടൻ കോപ്പ് എന്ന സിനിമയിൽ സ്പാനിഷ് സംസാരിക്കുന്ന വിദ്യാർത്ഥിനിയായി അന്നബിൾ അഭിനയിച്ചു.
പിന്നീട് സൗത്ത് ബീച്ച്, ഒക്ടോബർ റോഡ് എന്നീ ടിവി പരമ്പരകളിൽ അഭിനയിച്ചു.
2007 ലെ ലൈഫ് ടൈം ടെലിവിഷൻ സിനിമയായ റെക്ലെസ് ബിഹേവിയർ: കാച്ച് ഓൺ ടേപ്പ് , ക്ലോവർഫീൽഡ് എന്നിവയിലും ഹാസ്യചിത്രമായ വാക്ക് ഹാർഡിലും 2009 ൽ പുറത്തിറങ്ങിയ ദി അൺബോൺ എന്ന ഹൊറർ സിനിമയിലും അഭിനയിച്ചു.
2011 ൽ ബ്രദേഴ്‌സ് സിസ്റ്റേഴ്‌സ് എന്ന പരമ്പരയുടെ അഞ്ചാം സീസണിൽ നഴ്‌സ് ആനി മില്ലറായി അഭിനയിച്ചു.
ബ്രേക്കിംഗ് ഇൻ എന്ന കോമഡി പരമ്പരയുടെ ആദ്യ സീസണിൽ മെലാനി ഗാർസിയ എന്ന കഥാപാത്രത്തെ തുടർച്ചയായി അവതരിപ്പിച്ച അന്നബിൾ, അതിനുശേഷം ഈ പരമ്പരയിൽ അതിഥി താരമായി പ്രത്യക്ഷപ്പെട്ടു..
ഹൌസ് എന്ന ടെലിവിഷൻ പരമ്പരയിൽ ഡോ. ജെസീക്ക ആഡംസ് എന്ന വേഷം അവതരിപ്പിച്ച അവർ 2012 മെയ് മാസത്തിൽ ഈ പരമ്പയുടെ അവസാനം തുടർന്നിരുന്നു.
2014 മാർച്ചിൽ, ദി ആസ്ട്രോനോട്ട് വൈവ്സ് ക്ലബ് എന്ന എബിസി പരമ്പരയിൽ ട്രൂഡി കൂപ്പറായി അന്നബിൾ അഭിനയിച്ചു.
2010 ഒക്ടോബറിൽ ആനബിൾ ബ്രദേഴ്‌സ് സിസ്റ്റേഴ്‌സ് പരമ്പരയിലെ തന്റെ സഹനടൻ ഡേവ് ആനബിളിനെ വിവാഹം കഴിച്ചു.
2015 സെപ്റ്റംബറിൽ അവർ ഒരു മകൾക്ക് ജന്മം നൽകി.
2019 ഒക്ടോബറിൽ ദമ്പതികൾ തങ്ങളുടെ വേർപിരിയൽ പ്രഖ്യാപിച്ചു.
അവലംബം ↑ ↑ ↑ Odette Annable: This is the only picture I have of myself from my birthday today.
I am happy, unfiltered and… .
Twitter, 2017-5-10 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
ഓഡോമീറ്റർ ഇംഗ്ലീഷ് വിലാസം https://ml.wikipedia.org/wiki/Odometer ഒരു ഇലൿട്രോണിക് ഓഡോമീറ്റർ
ഒരു വാഹനം സഞ്ചരിച്ച ദൂരം രേഖപ്പെടുത്തുന്ന ഉപകരണമാണ് ഓഡോമീറ്റർ .
ഓഡോമീറ്റർ എന്ന വാക്ക് "ഹോടോ" (വഴി) എന്നും "മെറ്റ്രോൺ" (അളവ്) എന്നും ഉള്ള ഗ്രീക്ക് വാക്കുകളിൽ നിന്നുൽഭവിച്ചതാണ്.
ഓഡോമീറ്ററിൽ ഓടിയ ദൂരം കൃത്രിമമായി മാറ്റുന്നത് മിക്ക രാജ്യങ്ങളിലും ശിക്ഷാർഹമായ കുറ്റമാണ്.
ഇത് ചെയ്യുന്നവർ സാധാരണ വാഹനം വിൽക്കുമ്പോൾ വാങ്ങുന്നയാളെ കബളിപ്പിക്കാൻ വേണ്ടിയാണ് ചെയ്യുന്നത്.
ഓഡ്രി ട്രഷ്കെ
ദക്ഷിണേഷ്യൻ പഠനത്തിലെ ഒരു ചരിത്രകാരിയും റുട്ജേഴ്സ് സർവ്വകലാശാലയിലെ അധ്യാപികയുമാണ് ഓഡ്രി ട്രഷ്കെ .
ദക്ഷിണേഷ്യൻ ചരിത്രം പൊതുവിലും മുഗൾ ഭരണകാലത്തെ പ്രത്യേകിച്ചും ശ്രദ്ധിച്ച് വരുന്ന അവർ, മുഗൾ ഭരണകാലത്തെ സാമുദായിക ബന്ധങ്ങളെ കുറിച്ച് ധാരാളം എഴുതിയിട്ടുണ്ട്.
തീവ്ര ഹിന്ദുത്വ വാദികളുടെ നിരന്തരമായ വിമർശനങ്ങൾക്കും പീഡനങ്ങൾക്കും ഓഡ്രി ട്രഷ്കെ വിധേയമായി വരുന്നുണ്ട് .
ഹിന്ദുമതത്തോട് മുൻവിധി നിറഞ്ഞതാണ് ഇവരുടെ നിലപാടുകളെന്ന് ഹിന്ദുത്വ വാദികൾ ആരോപിക്കുന്നു.
2004-ൽ ചിക്കാഗോ സർവകലാശാലയിൽ നിന്ന് മതപഠനത്തിൽ ബിരുദം നേടിയ ശേഷം ഓഡ്രി ട്രഷ്കെ 2007-ൽ മിഡിൽ ഈസ്റ്റ്, സൗത്ത് ഏഷ്യ, ആഫ്രിക്ക എന്നിവയുടെ ചരിത്രത്തിൽ കൊളംബിയ സർവ്വകലാശാലയിൽ നിന്ന് ബിരുദം നേടി.
തുടർന്ന് അതേ വിഷയത്തിൽ മാസ്റ്റേഴ്സ് ബിരുദം കരസ്ഥമാക്കി .
2012-ൽ കൊളംബിയ സർവ്വകലാശാലയിൽ തന്നെ ഡോക്ടറേറ്റ് നേടിയ ഓഡ്രി ട്രഷ്കെ അവിടെ തന്നെ പോസ്റ്റ് ഡോക്ടറൽ ഫെലോ ആയിരുന്നു.
2013 മുതൽ 2016 വരെ സ്റ്റാൻഫോർഡ് സർവ്വകലാശാലയിലും ഇതേ തസ്തികയിൽ ഓഡ്രി ട്രഷ്കെ ജോലി ചെയ്തു.
2015-ൽ ദക്ഷിണേഷ്യൻ ചരിത്രം പഠിപ്പിക്കാനായി റട്ജേഴ്സ് സർവ്വകലാശാലയിൽ ചുമതലയേറ്റ അവർ, അസോസിയേറ്റ് പ്രൊഫസറായി അവിടെ തുടരുന്നു .
ഏഷ്യൻ സ്റ്റഡീസ് പ്രോഗ്രാമിന്റെ ഡയറക്ടർ കൂടിയാണ് ഓഡ്രി ട്രഷ്കെ ഇപ്പോൾ .
മുഗൾ ഭരണ കാലത്ത് കോടതികളിൽ സംസ്കൃത ഭാഷ വഹിച്ചിരുന്ന പങ്കിനെ കുറിച്ച് പ്രതിപാദിക്കുന്ന കൾച്ചർ ഓഫ് എൻകൗണ്ടേഴ്സ്: സാൻസ്ക്രിത് അറ്റ് ദ മുഗൾ കോർട്ട്സ് എന്ന ഗ്രന്ഥം 2016-ൽ കൊളംബിയ യൂണിവേഴ്സിറ്റി പ്രസ് പ്രസിദ്ധീകരിച്ചു.
1560 മുതൽ 1650 വരെയുള്ള കാലഘട്ടമാണ് ഈ ഗ്രന്ഥത്തിൽ പഠന വിധേയമായിരുന്നത്.
വിവിധ അക്കാദമിക് ജേണലുകളും പണ്ഡിതരും ഈ പഠനത്തെ അമൂല്യമായ സംഭാവനയായി വിലയിരുത്തിയിരുന്നു .
മുഗൾ ചക്രവർത്തിയായിരുന്ന ഔറംഗസേബിനെ സംബന്ധിച്ച് ഓഡ്രി ട്രഷ്കെ എഴുതിയ ഔറംഗസേബ്: ദ ലൈഫ് ആൻഡ് ലെഗസി ഓഫ് ഇന്ത്യാസ് മോസ്റ്റ് കോൺട്രവേർഷ്യൽ കിങ് എന്ന ഗ്രന്ഥം 2017-ൽ സ്റ്റാൻഫോർഡ് യൂണിവേഴ്സിറ്റി പ്രസ് പ്രസിദ്ധീകരിച്ചിരുന്നു .
ഈ ഗ്രന്ഥം അക്കാദമിക രംഗത്തും പുറത്തും അനുകൂലവും പ്രതികൂലവുമായ കോളിളക്കത്തിന് ഇടയാക്കിയിരുന്നു .
2021 ജനുവരിയിൽ ദ ലാംഗ്വേജ് ഓഫ് ഹിസ്റ്ററി: സാൻസ്ക്രിത് നരേറ്റീവ്സ് ഓഫ് ഇന്തോ-മുസ്‌ലിം റൂൾ എന്ന പഠനം ഓഡ്രി ട്രഷ്കെയുടെതായി പുറത്തിറങ്ങി .
കൊളംബിയ യൂണിവേഴ്സിറ്റി പ്രസ് ആണ് ഇത് പ്രസിദ്ധീകരിച്ചത്.
2021 മെയ് മാസത്തിൽ പുറത്തിറങ്ങിയ ദ രാമായണ ഓഫ് ഹാമിദ ബാനു ബീഗം, ക്വീൻ മദർ ഓഫ് മുഗൾ ഇന്ത്യ എന്ന ഗ്രന്ഥത്തിന്റെ എഡിറ്റിങ്ങിൽ ഓഡ്രി ട്രഷ്കെ പങ്കുവഹിച്ചു .